《颂古二首》
宋代·释择崇

金佛不度炉，穷源有处无。
木佛不度火，浑崙齩不破。
泥佛不度水，何处不是你。
真佛屋里坐，赵州言是祸。
水牯会耕田，黄牛能拽磨。

作者简介：释择崇，号常庵，宁国府（今安徽宣州）人。住饶州荐福寺。为南岳下十五世，黄龙德逢禅师法嗣。《嘉泰普灯录》卷一三、《五灯会元》卷一八有传。今录诗六首。